CELEX: 52022PC0079
Language: sl
Date: 2022-03-04
Title: Predlog SKLEP SVETA o stališču, ki se v imenu Evropske unije zastopa v Skupnem odboru EGP v zvezi s spremembo Priloge IX (Finančne storitve) in Protokola 37 (s seznamom iz člena 101) k Sporazumu EGP (Sodelovanje držav Efte, ki so del EGP, v strokovni skupini držav članic za trajnostno financiranje)

EVROPSKA KOMISIJA
            Bruselj, 4.3.2022
            COM(2022) 79 final
            2022/0057(NLE)
            
            Predlog
            SKLEP SVETA
            o stališču, ki se v imenu Evropske unije zastopa v Skupnem odboru EGP v zvezi s spremembo Priloge IX (Finančne storitve) in Protokola 37 (s seznamom iz člena 101) k Sporazumu EGP (Sodelovanje držav Efte, ki so del EGP, v strokovni skupini držav članic za trajnostno financiranje) 
            (Besedilo velja za EGP)
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o določitvi stališča, ki naj se v imenu Unije zastopa v Skupnem odboru EGP v zvezi s predvidenim sprejetjem sklepa Skupnega odbora o spremembi Priloge IX (Finančne storitve) in Protokola 37 (s seznamom iz člena 101) k Sporazumu EGP.
            
            
               2.Ozadje predloga
            
            
               2.1.Sporazum EGP
            
            
               Sporazum o Evropskem gospodarskem prostoru (v nadaljnjem besedilu: Sporazum EGP) državljanom in gospodarskim subjektom v EGP zagotavlja enake pravice in obveznosti na notranjem trgu. Določa vključitev zakonodaje EU, ki zajema štiri svoboščine, v vseh 30 državah EGP, ki ga sestavljajo države članice EU, Norveška, Islandija in Lihtenštajn. Poleg tega Sporazum EGP zajema sodelovanje na drugih pomembnih področjih, kot so raziskave in razvoj, izobraževanje, socialna politika, okolje, varstvo potrošnikov, turizem in kultura, ki se skupaj imenujejo podporne in horizontalne politike. Sporazum je začel veljati 1. januarja 1994. Evropska unija je skupaj s svojimi državami članicami pogodbenica Sporazuma.
            
            
               2.2.Skupni odbor EGP
            
            
               Za upravljanje Sporazuma EGP je odgovoren Skupni odbor EGP. To je forum za izmenjavo mnenj, povezanih z delovanjem Sporazuma EGP. Odločitve sprejema soglasno.   
            
            
               2.3.Predvideni akt Skupnega odbora EGP
            
            
               Skupni odbor EGP naj bi sprejel sklep Skupnega odbora EGP (v nadaljnjem besedilu: predvideni akt) o spremembi Priloge IX (Finančne storitve) in Protokola 37 (s seznamom iz člena 101) k Sporazumu EGP.
            
            
               Namen predvidenega akta je vključiti Uredbo (EU) 2019/2088 Evropskega parlamenta in Sveta z dne 27. novembra 2019 o razkritjih, povezanih s trajnostnostjo, v sektorju finančnih storitev
                  1
                in Uredbo (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088
                  2
                v Sporazum EGP.
            
            
               Predvideni akt bo postal zavezujoč za pogodbenice v skladu s členoma 103 in 104 Sporazuma EGP. 
            
            
               3.Stališče, ki se zastopa v imenu Unije
            
            
               Komisija predloži osnutek sklepa Skupnega odbora EGP Svetu v sprejetje kot stališče Unije. Ko bo stališče sprejeto, bi ga bilo treba v najkrajšem možnem času predstaviti v Skupnem odboru EGP.
            
            
               Priloženi sklep Skupnega odbora EGP uvaja pravice držav Efte, ki so del EGP, do sodelovanja pri delu upravljavskega organa Unije, tj. strokovne skupine držav članic za trajnostno financiranje, kar presega zgolj tehnične prilagoditve v smislu Uredbe Sveta (ES) št. 2894/94. Stališče Unije zato določi Svet.
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
         
         
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, vendar lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  3
               .
            
            
               4.1.2.Uporaba v obravnavanem primeru
            
            
               Skupni odbor EGP je organ, ustanovljen s sporazumom, in sicer s Sporazumom EGP. Akt, k sprejetju katerega se poziva Skupni odbor EGP, je akt s pravnim učinkom. Predvideni akt bo zavezujoč v mednarodnem pravu v skladu s členoma 103 in 104 Sporazuma EGP. 
            
            
               Predvideni akt ne dopolnjuje ali spreminja institucionalnega okvira Sporazuma. Postopkovna pravna podlaga za predlagani sklep je zato člen 218(9) PDEU v povezavi s členom 1(3) Uredbe Sveta (ES) št. 2894/94 o pravilih za izvajanje Sporazuma o Evropskem gospodarskem prostoru.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep na podlagi člena 218(9) PDEU v povezavi s členom 1(3) Uredbe Sveta (ES) št. 2894/94 je odvisna predvsem od materialne pravne podlage pravnega akta EU, ki ga je treba vključiti v Sporazum EGP. 
            
            
               Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na približevanje zakonodaje in zagotavljanje delovanja notranjega trga. Materialna pravna podlaga za predlagani sklep je zato člen 114 Pogodbe o delovanju Evropske unije.
            
            
               4.3.Zaključek
            
            
               Pravna podlaga za predlagani sklep bi moral biti člen 114 v povezavi s členom 218(9) PDEU in členom 1(3) Uredbe Sveta (ES) št. 2894/94 o pravilih za izvajanje Sporazuma o Evropskem gospodarskem prostoru.
            
            
               5.Objava predvidenega akta
            
            
               Ker bo akt Skupnega odbora EGP spremenil Prilogo IX (Finančne storitve) in Protokol 37 (s seznamom iz člena 101) k Sporazumu EGP, ga je po sprejetju primerno objaviti v Uradnem listu Evropske unije.
            
            
               2022/0057 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Skupnem odboru EGP v zvezi s spremembo Priloge IX (Finančne storitve) in Protokola 37 (s seznamom iz člena 101) k Sporazumu EGP 
                  
                  (Sodelovanje držav Efte, ki so del EGP, v strokovni skupini držav članic za trajnostno financiranje) 
               
            
               (Besedilo velja za EGP)
            
            
               SVET EVROPSKE UNIJE JE –
            
         
         
            
               ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
            
            
               ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru
                  4
                in zlasti člena 1(3) Uredbe, 
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o Evropskem gospodarskem prostoru
                  5
                (v nadaljnjem besedilu: Sporazum EGP) je začel veljati 1. januarja 1994. 
            
            
               (2)V skladu s členom 98 Sporazuma EGP se lahko Skupni odbor EGP, ustanovljen s Sporazumom EGP (v nadaljnjem besedilu: Skupni odbor EGP), med drugim odloči spremeniti Prilogo IX (Finančne storitve) in Protokol 37 (s seznamom iz člena 101) k Sporazumu EGP.
            
            
               (3)Uredbo (EU) 2019/2088 Evropskega parlamenta in Sveta
                  6
                je treba vključiti v Sporazum EGP.
            
            
               (4)Uredbo (EU) 2020/852 Evropskega parlamenta in Sveta
                  7
                je treba vključiti v Sporazum EGP.
            
            
               (5)Prilogo IX in Protokol 37 k Sporazumu EGP bi bilo treba ustrezno spremeniti.
            
            
               (6)Stališče Unije v Skupnem odboru EGP bi zato moralo temeljiti na priloženem osnutku sklepa Skupnega odbora EGP –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v Skupnem odboru EGP v zvezi s predlagano spremembo Priloge IX in Protokola 37 k Sporazumu EGP, temelji na osnutku sklepa Skupnega odbora EGP, priloženega temu sklepu.
            
            
            
               Člen 2
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     predsednik
               
            
         
         
            
                  
                     (1)
                  
                        UL L 317, 9.12.2019, str. 1.
               
               
                  
                     (2)
                  
                        UL L 198, 22.6.2020, str. 13.
               
               
                  
                     (3)
                  
                        Sodba Sodišča z dne 7. oktobra 2014 v zadevi C-399/12, Nemčija/Svet, ECLI:EU:C:2014:2258, točke 61 do 64. 
               
               
                  
                     (4)
                  
                        UL L 305, 30.11.1994, str. 6.
               
               
                  
                     (5)
                  
                        UL L 1, 3.1.1994, str. 3. 
               
               
                  
                     (6)
                  
                        Uredba (EU) 2019/2088 Evropskega parlamenta in Sveta z dne 27. novembra 2019 o razkritjih, povezanih s trajnostnostjo, v sektorju finančnih storitev (UL L 317, 9.12.2019, str. 1).
               
               
                  
                     (7)
                  
                        Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L 198, 22.6.2020, str. 13).
               
            
      
    ---documentbreak--- 
      
         
               EVROPSKA KOMISIJA
            Bruselj, 4.3.2022
            COM(2022) 79 final
            
            PRILOGA
            k
            Predlogu SKLEPA SVETA
            o stališču, ki se v imenu Evropske unije zastopa v Skupnem odboru EGP v zvezi s spremembo Priloge IX (Finančne storitve) in Protokola 37 (s seznamom iz člena 101) k Sporazumu EGP(Sodelovanje držav Efte, ki so del EGP, v strokovni skupini držav članicza trajnostno financiranje)
            
               
         
         
            
               PRILOGA 
            
            
               SKLEP SKUPNEGA ODBORA EGP
            
            
               o spremembi Priloge IX (Finančne storitve) in Protokola 37 (s seznamom iz člena 101) k Sporazumu EGP
            
            
               SKUPNI ODBOR EGP JE –
            
            
               ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
            
            
               ob upoštevanju naslednjega:
            
            
               (1)Uredbo (EU) 2019/2088 Evropskega parlamenta in Sveta z dne 27. novembra 2019 o razkritjih, povezanih s trajnostnostjo, v sektorju finančnih storitev
                  1
                je treba vključiti v Sporazum EGP.
            
            
               (2)Uredbo (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088
                  2
                je treba vključiti v Sporazum EGP.
            
            
               (3)Prilogo IX in Protokol 37 k Sporazumu EGP bi bilo zato treba ustrezno spremeniti –
            
            
               SPREJEL NASLEDNJI SKLEP:
            
            
               Člen 1
            
            
               Za točko 31nb (Delegirana uredba Komisije (EU) 2019/1851) Priloge IX k Sporazumu EGP se vstavi naslednje:
            
            
               „31o.32019 R 2088: Uredba (EU) 2019/2088 Evropskega parlamenta in Sveta z dne 27. novembra 2019 o razkritjih, povezanih s trajnostnostjo, v sektorju finančnih storitev (UL L 317, 9.12.2019, str. 1), kakor jo spreminja:
            
            
               –32020 R 0852: Uredba (EU) 2020/852 Evropskega parlamenta in Sveta z dne 18. junija 2020 (UL L 198, 22.6.2020, str. 13).
            
            
               Za namene tega sporazuma se določbe Uredbe uporabljajo z naslednjimi prilagoditvami:
            
            
               (a)
                     kar zadeva države Efte, se odstopanja iz člena 4(3) in (4) uporabljajo od datuma začetka veljavnosti Sklepa Skupnega odbora EGP št. .../... z dne [tega sklepa] ali datuma, določenega v skladu z nacionalno zakonodajo, najpozneje 12 mesecev po tem;
            
            
               (b)v členu 20 se, kar zadeva države Efte:
            
            
               (a)v drugem odstavku besedilo „od 10. marca 2021“ nadomesti z besedilom „od datuma začetka veljavnosti Sklepa Skupnega odbora EGP št. .../... z dne [tega sklepa] ali datuma, določenega v skladu z nacionalno zakonodajo, najpozneje 12 mesecev po tem“;
            
            
               (b)v tretjem odstavku besedilo „od 1. januarja 2022“ nadomesti z besedilom „od datuma začetka veljavnosti Sklepa Skupnega odbora EGP št. .../... z dne [tega sklepa] ali datuma, določenega v skladu z nacionalno zakonodajo, najpozneje 12 mesecev po tem“.
            
         
         
            
               31p.32020 R 0852: Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L 198, 22.6.2020, str. 13).
            
            
               Za namene tega sporazuma se določbe Uredbe uporabljajo z naslednjimi prilagoditvami:
            
            
               (a)v členu 13(1)(d) se besedilo „pravu Unije“ nadomesti z besedilom „Sporazumu EGP“;
            
            
               (b)v členu 27(2) se, kar zadeva države Efte, besedilo „od 1. januarja 2022“ nadomesti z besedilom „od datuma začetka veljavnosti Sklepa Skupnega odbora EGP št. .../... z dne [tega sklepa] ali datuma, določenega v skladu z nacionalno zakonodajo, najpozneje 12 mesecev po tem“.
            
            
               Člen 2
            
            
               V Protokolu 37 k Sporazumu EGP se vstavi naslednja točka:
            
            
               „43.Strokovna skupina držav članic za trajnostno financiranje (Uredba (EU) 2020/852).“.
            
            
               Člen 3
            
            
               Besedili uredb (EU) 2019/2088 in (EU) 2020/852 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
            
            
               Člen 4
            
            
               Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP
                  3*.
            
            
               Člen 5
            
            
               Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
            
            
               V Bruslju, […]
            
            
               
                     Za Skupni odbor EGP
               
               
                     predsednik
               
               
                     [...]
               
               
               
               
                     sekretarka in sekretar
               
            
         
         
            
               
                     Skupnega odbora EGP
               
               
                     [...]
               
            
            
         
         
            
                  
                     (1)
                  
                        UL L 317, 9.12.2019, str. 1.
               
               
                  
                     (2)
                  
                        UL L 198, 22.6.2020, str. 13.
               
               
                  
                     (3)
                  *
                        [Navedena ni nobena ustavna zahteva.] [Navedene so ustavne zahteve.]